जन्मकुण्डली का चौथा और पंचम भाव विद्या के नैसर्गिक भाव हैं। इन्हीं भाव की ग्रह-स्थितियों पर व्यक्ति का अध्ययन निर्भर करता है। ये भाव दूषित या पापाक्रांत हो, तो व्यक्ति की शिक्षा अधूरी रह जाती है। इन भावों से प्रभावित लोग मां सरस्वती के प्राकटच्य पर्व माघ शुक्ल पंचमी (बसंत पंचमी) पर उनकी पूजा-अर्चना कर इच्छित क़ामयाबी हासिल कर सकते हैं। आज के दिन माँ की पूजा करने से बुद्धि तेज होती है, पढाई मे मन एकाग्र होता है। परीक्षाओं मे अच्छे नंबर आने लगते हैं। वाणी मे सरसता व मधुरता आती है। जिन बच्चों के बोलने मे परेशानी होती हो या तुतलाते हों तो वो माँ की कृपा से ठीक होने लगते हैं। आज के दिन माँ सरस्वती की पूजा,जप व व्रत करने से माँ का विशेष अनुग्रह प्राप्त होता है।